偈頌九十三首  其一五
作者：釋梵琮
朝代：宋

paragraphs: 打皷槌鑼競上竿，幾人平地足心酸。
七峰有箇安身法，袖手無言冷處看。
看即易，上即難。
搭索上橫身，剎竿上闘走。
驀忽轉身，打箇筋斗。
佛祖當場，各出標手。
微笑因拈華，一時成漏逗。
洞山麻三斤，雲門乾屎橛。
德山入門棒，臨濟入門喝，陽焰何曾止得渴。
衲僧別有條章，今日對衆分雪。
珠稱夜光，劍號巨闕。